
Πέμπτη, 24 Σεπτεμβρίου 2026

ΔΕΛΤΙΟ ΤΥΠΟΥ

Εντοπισμός 9 αλλοδαπών και σύλληψη των 2 διακινητών τους στη Σύμη – Εντοπισμός 27 αλλοδαπών και σύλληψη των 2 διακινητών τους στη Ρόδο – Ημιβύθιση Τ/Ρ-Α/Ψ και θαλάσσια ρύπανση στον Ωρωπό – Εντοπισμός 27 αλλοδαπών στη Λέρο – Εντοπισμός 44 αλλοδαπών στη Γαύδο – Συλλήψεις αλλοδαπών στη Μυτιλήνη 

	Τις μεσημβρινές ώρες χθες, ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) το οποίο εκτελούσε προγραμματισμένη περιπολία, εντόπισε ένα ιστιοφόρο σκάφος, που βρισκόταν αγκυροβολημένο στον όρμο «ΠΕΔΙ» ν. Σύμης, με έντεκα (11) αλλοδαπούς επιβαίνοντες (άνδρες). Οι ανωτέρω, παρελήφθησαν από το ΠΛΣ και οδηγήθηκαν στη Λιμενική Αρχή της Σύμης. Σύμφωνα με τους αλλοδαπούς, εκκίνησαν τις πρωινές ώρες χθες από την περιοχή «ΜΠΟΖΜΠΟΥΡΟΥΝ» της Τουρκίας, καταβάλλοντας το χρηματικό ποσό των 7.000 ευρώ έκαστος, για τη μεταφορά τους στην Ελλάδα. Από το Λιμεναρχείο Σύμης, που διενεργεί την προανάκριση, συνελήφθησαν δύο αλλοδαποί (υπήκοοι Τουρκίας) ηλικίας 36 και 46 ετών, εκ των ανωτέρω, οι οποίοι αναγνωρίστηκαν από τους υπόλοιπους αλλοδαπούς ως οι διακινητές τους.

*****

Τις πρωινές ώρες χθες, ενημερώθηκε η Λιμενική Αρχή της Ρόδου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε λέμβο με αλλοδαπούς επιβαίνοντες, στη θαλάσσια περιοχή 22 ν.μ. ανατολικά της Ρόδου. Στο σημείο έσπευσαν ένα Περιπολικό όχημα Λ.Σ.-ΕΛ.ΑΚΤ. (ΠΛΣ) και ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ). Οι 29 αλλοδαποί (14 άνδρες, 8 γυναίκες και 7 ανήλικοι) περισυλλέχθηκαν από το ΠΛΣ και μεταφέρθηκαν στη μαρίνα Μανδρακίου του Λιμένα Ρόδου, όπου παραδόθηκαν σε στελέχη του Γραφείου Ασφαλείας του Κεντρικού Λιμεναρχείου Ρόδου. Σύμφωνα με τους αλλοδαπούς, εκκίνησαν τις πρωινές ώρες χθες από τις τουρκικές ακτές για την μεταφορά τους στην Ελλάδα. Από το Κεντρικό Λιμεναρχείο Ρόδου, που διενεργεί την προανάκριση συνελήφθησαν δύο αλλοδαποί (υπήκοοι Τουρκίας) εκ των ανωτέρω, ηλικίας 30 και 45 ετών, εκ των ανωτέρω, οι οποίοι αναγνωρίστηκαν από τους υπόλοιπους αλλοδαπούς ως οι διακινητές τους. 

*****

Τις μεσημβρινές ώρες χθες, Περιπολικό όχημα Λ.Σ.-ΕΛ.ΑΚΤ., το οποίο εκτελούσε προγραμματισμένη περιπολία, εντόπισε ένα τουριστικό-αναψυχής (Τ/Ρ-Α/Ψ) σκάφος προσδεδεμένο εντός του αλιευτικού καταφυγίου Χαλκουτσίου, σε κατάσταση ημιβύθισης, με παράλληλη διαρροή πετρελαιοειδών στη θάλασσα. Η ανωτέρω θαλάσσια ρύπανση κάλυπτε έκταση περίπου τεσσάρων έως πέντε μέτρων περιμετρικά του σκάφους. Από το Α’ Λιμενικό Τμήμα Ωρωπού του Κεντρικού Λιμεναρχείου Χαλκίδας, ενημερώθηκε ο φορέας διαχείρισης του λιμένα και πραγματοποιήθηκε καταπολέμηση της ρύπανσης με τη χρήση απορροφητικών υλικών, με ικανοποιητικά αποτελέσματα. Παράλληλα, ενημερώθηκε το Δημοτικό Λιμενικό Ταμείο Σκάλας Ωρωπού για τις δικές του ενέργειες, καθώς και ο ιδιοκτήτης του Τ/Ρ-Α/Ψ, για την ανέλκυση του σκάφους στην ξηρά. Από τη Λιμενική Αρχή της Σκάλας Ωρωπού, που διενεργεί την προανάκριση, απαγορεύτηκε ο απόπλους του εν λόγω σκάφους, μέχρι την προσκόμιση βεβαιωτικού αξιοπλοΐας από τον νηογνώμονα που το παρακολουθεί. 
*****

Τις πρωινές ώρες χθες, στελέχη του Λιμενικού Σταθμού Λειψών εντόπισαν στην περιοχή «ΠΑΠΛΩΜΑΤΑ» Λειψών 27 αλλοδαπούς (15 άνδρες, 9 γυναίκες και 3 ανήλικοι). Οι αλλοδαποί παρελήφθησαν από ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ) και μεταφέρθηκαν στο λιμάνι «ΛΑΚΚΙ» της Λέρου. Προανάκριση διενεργείται από το Λιμεναρχείο Λέρου.

*****

Τις πρώτες πρωινές ώρες σήμερα, στελέχη του Λιμενικού Φυλακίου Γαύδου εντόπισαν στην παραλία «ΤΡΥΠΗΤΗ» της Γαύδου 44 αλλοδαπούς (άνδρες). Οι αλλοδαποί οδηγήθηκαν σε χώρο προσωρινής φιλοξενίας του Δήμου Γαύδου, ενώ πρόκειται να οδηγηθούν σε χώρο φιλοξενίας στην Αγυιά Χανίων. Προανάκριση διενεργείται από το Κεντρικό Λιμεναρχείο Χανίων.

*****

Τις βραδινές ώρες χθες, συνελήφθη ένας 28χρονος αλλοδαπός (υπήκοος Τουρκίας), για παράβαση του Ν. 5038/23 «Κώδικας μετανάστευσης», από στελέχη του Γραφείου Ασφάλειας της Λιμενικής Αρχής της Μυτιλήνης. Συγκεκριμένα, σε έλεγχο που διενεργήθηκε στο λιμάνι της Μυτιλήνης κατά την διάρκεια επιβίβασης σε ένα επιβατηγό-οχηματαγωγό (Ε/Γ–Ο/Γ) πλοίο με προορισμό Χίο-Πειραιά, διαπιστώθηκε ότι ο 28χρονος κατείχε και επέδειξε μη νόμιμα ταξιδιωτικά έγγραφα, ενώ επιπλέον στην κατοχή του βρέθηκε ένα Ε.Ι.Χ. όχημα που ανήκει σε άλλο πρόσωπο. Από το Κεντρικό Λιμεναρχείο Μυτιλήνης που διενεργεί την προανάκριση, κατασχέθηκαν μία συσκευή κινητής τηλεφωνίας και το Ε.Ι.Χ. όχημα.

Επίσης: 
	Τις απογευματινές ώρες χθες, στελέχη του Γραφείου Ασφάλειας της Λιμενικής Αρχής της Μυτιλήνης προέβησαν στη σύλληψη τεσσάρων αλλοδαπών (υπήκοοι Συρίας), ηλικίας 18, 22, 27 και 29 ετών, για παράβαση του άρθρου 216 του Π.Κ. «Κατοχή πλαστών ταξιδιωτικών εγγράφων» και του Ν.5038/2023 «Νέος κώδικας μετανάστευσης». Συγκεκριμένα, σε έλεγχο που διενεργήθηκε στο λιμάνι της Μυτιλήνης κατά την διάρκεια επιβίβασης σε επιβατηγό-οχηματαγωγό (Ε/Γ–Ο/Γ) πλοίο με προορισμό Χίο-Πειραιά, διαπιστώθηκε ότι οι αλλοδαποί κατείχαν και επέδειξαν πλαστά ταξιδιωτικά έγγραφα. Από το Κεντρικό Λιμεναρχείο Μυτιλήνης που διενεργεί την προανάκριση, κατασχέθηκαν τέσσερα πλαστά έγγραφα και τέσσερις συσκευές κινητής τηλεφωνίας.

